Author: juraj.palus

NÁRODNÁ RADA SLOVENSKEJ REPUBLIKY 
V. volebné obdobie

452

VLÁDNY NÁVRH 

Ústavný z á k o n

z ... 2011,

ktorým sa mení a dopĺňa Ústava Slovenskej republiky č. 460/1992 Zb. 
v znení neskorších predpisov

Národná rada Slovenskej republiky sa uzniesla na tomto ústavnom zákone:

Čl. I

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z., ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z. a ústavného zákona č. 100/2010 Z. z. sa mení a dopĺňa takto:

1. V čl. 141a ods. 1 sa vypúšťa prvá veta a slová „Jej ďalšími členmi sú“ sa nahrádzajú slovami „Členmi Súdnej rady Slovenskej republiky sú“. 

2. V čl. 141a ods. 1 písm. a) sa slovo „ôsmi“ nahrádza slovom „deviati“. 

3. V čl. 141a sa za odsek 1 vkladá nový odsek 2, ktorý znie:
„(2) Predsedu Súdnej rady Slovenskej republiky volia spomedzi seba a odvolávajú členovia Súdnej rady Slovenskej republiky nadpolovičnou väčšinou hlasov všetkých členov.“. 

Doterajšie odseky 2 až 6 sa označujú ako odseky 3 až 7. 

4. V čl. 141a ods. 4 sa na konci pripája táto veta: „Funkcia člena Súdnej rady Slovenskej republiky je nezlučiteľná s funkciou predsedu Najvyššieho súdu Slovenskej republiky a podpredsedu Najvyššieho súdu Slovenskej republiky.“. 

5. Za čl. 154c sa vkladá čl. 154d, ktorý znie:

„Čl. 154d

Predsedovi Najvyššieho súdu Slovenskej republiky zaniká funkcia predsedu Súdnej rady Slovenskej republiky dňom nadobudnutia účinnosti tohto ústavného zákona; rovnako zaniká jeho funkcia člena Súdnej rady Slovenskej republiky.“.  

Čl. II

Tento ústavný zákona nadobúda účinnosť 1. januára 2012.